proxectonos/corpus_dominio_legal_administrativo_tmp huggingface dataset:
07/01/2015 | Administración LocalMunicipal
Santiago de Compostela
Oficina da Cidade Histórica e Rehabilitación
Notificación a Ismael Peón Alonso de decreto de resolución de expediente sancionador (REH/97/2014)

A raíz da modificación introducida no artigo 59.5 pola Lei 4/99, de modificación da Lei 30/92, de 26 de novembro, de réxime xurídico das administracións públicas e do procedemento administrativo común, e ante a imposibilidade de efectuar a súa notificación, procede publicar a seguinte resolución no Boletín Oficial da Provincia: A concelleira delegada da Área de Desenvolvemento Urbano e sostible, Teresa Gutiérrez López, por delegación da Xunta de Goberno Local de 11 de xullo de 2014, dictou un decreto con data 22 de outubro de 2014 coa seguinte parte resolutiva: “Impoñer a ISMAEL PEÓN ALONSO a sanción de 1.500 euros, como autor dunha infracción moi grave do artigo 42.3. a) da Ordenanza reguladora das terrazas e quioscos de hostalería, pola instalación de terraza no local MESÓN O RINCO DE CUBELO, sito no inmoble nº 8 da RÚA DE CUBELO, de Santiago de Compostela, sen autorización municipal.” Poderá recoller a carta de pago na Oficina da Cidade Histórica e Rehabilitación do Concello de Santiago, sita na rúa do Preguntoiro nº 1. Notifícolle para o seu coñecemento que este acto pon fin á vía administrativa e que contra el cabe presentar recurso potestativo de reposición perante o mesmo órgano que o ditou, no prazo de UN MES a partir desta notificación, ou ben impugnalo directamente, no prazo de DOUS MESES directamente ante o Xulgado do contencioso-administrativo de Santiago de Compostela sito no edifico dos Xulgados, rúa Viena s/n – Fontiñas. De presentar recurso de reposición, o prazo para recorrer en vía contencioso-administrativa será de DOUS MESES a contar dende o día seguinte ó da recepción da notificación da resolución expresa do recurso de reposición, ou de SEIS MESES a contar dende o día seguinte a aquel no que o recurso de reposición debe entenderse presuntamente rexeitado. Santiago de Compostela, 16 de decembro de 2014 O VICESECRETARIO P. D. O xefe da Oficina de Rehabilitación e Cidade Histórica Jesús Curros Neira (decreto nº 467 de 26/01/2012)
07/01/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.47318. Constantino Seara Seara. Concello de Teo.

Constantino Seara Seara, con DNI XXXXXXXXX e enderezo na rúa Buxo, 3 - 3ºC, solicita de Augas de Galicia a autorización de obras no lugar de Os Tilos, parroquia de Cacheiras (San Simón de Ons), concello de Teo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.47318 As obras desenvolveranse no rego de Covas e na súa zona de policía, lindeiro coas parcelas de referencia catastral 8233301NH348350001MQ e 8233301NH348350001KQ, e consistirán na protección dos noiros do rego ao longo das citadas parcelas, mediante a construción dunha escollera. Nos extremos das parcelas construiranse dúas pasarelas de madeira que comunicarán ambas parcelas. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Teo ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 18 de decembro de 2014 O xefe do servizo territorial Ángel Gómez Rey
13/01/2015 | Administración LocalMunicipal
Oleiros
Urbanismo
Aprobación inicial Proxecto Urbanización POL-16. rúa Corredoira das Viñas - Perillo, por Resolución nº 5116/14. Expte. FG nº 597

Por Resolución da Alcaldía nº 5116 de data 18 de decembro de 2014, acordouse aprobar inicialmente con condicións o PROXECTO DE URBANIZACION DO POL-16, RUA CORREDOIRA DAS VIÑAS. PERILLO. OLEIROS e SEPARATA (documento nº 17369 de 02.12.14). Acordouse tamén proceder a súa exposición pública por prazo de vinte días, anunciándose así na Web municipal, no BOP e nun dos xornais de maior circulación na provincia, segundo o art.110.4 da Lei 9/2002 de 30 de decembro, de ordenación urbanística e protección do medio rural de Galicia. O expediente estará exposto na Área de Urbanismo do Concello de Oleiros, de 8,30 a 14 horas, para os efectos de presentación das alegacións que se estimen oportunas. Oleiros, 2 de xaneiro de 2015. O Alcalde-Presidente, Asdo.: Angel García Seoane.
13/01/2015 | Administración LocalMunicipal
Mesía
Elección de xuíz de paz titular do municipio de Mesía

CONVOCATORIA PARA A ELECCIÓN DE XUÍZ DE PAZ TITULAR DO MUNICIPIO DE MESÍA, A CORUÑA De conformidade co disposto nos artigos 99 e seguintes da Lei orgánica 6/1985, do 1 de xullo, do poder xudicial e no Regulamento 3/1995, do 7 de xuño, de xuíces de paz, por Decreto desta Alcaldía, de data 2 de xaneiro de 2015, acordouse iniciar expediente para a elección de xuíz de paz titular do municipio de Mesía, segundo as bases seguintes: 1.º. Obxecto da convocatoria. Elección de xuíz de paz deste municipio.2.º. Lugar e prazo de presentación de solicitudes. No Rexistro Xeral do Concello, Xanceda, 15685 Mesía, A Coruña, en horario de 8:00 a 15:00 horas, ou de calquera dos xeitos previstos na Lei 30/1992, do 26 de novembro, do réxime xurídico das Administracións públicas e do procedemento administrativo común, no prazo de 15 días hábiles dende o seguinte ao da publicación do anuncio da convocatoria no Boletín Oficial da Provincia (BOP). 3.º. Requisitos dos aspirantes. a) Ser español. b) Ser maior de idade. c) Non estar incurso en ningunha das causas de incapacidade establecidas no artigo 303 da Lei orgánica do poder xudicial. d) Non estar incurso en ningunha das causas de incompatibilidade ou prohibicións reguladas nos artigos 389 a 397 da Lei Orgánica do Poder Xudicial, e de conformidade co previsto nos artigos 14 e seguintes do Regulamento número 3/1995, do 7 de xuño, dos xuíces de paz.4.º. Documentación a achegar coa solicitude. a) Certificado de nacemento ou copia autenticada do documento nacional de identidade. b) Certificación de antecedentes penais expedida polo Rexistro Central de Penados e Rebeldes, e declaración complementaria á que fai referencia a Lei 68/1980, do 1 de decembro, de non estar inculpado ou procesado. c) Declaración xurada de reunir os requisitos legais para acceder ao nomeamento e non estar incurso en ningunha das causas de incapacidade ou incompatibilidade para exercer o cargo. d) Xustificación de méritos que alegue o solicitante.5.º. Elección e nomeamento. As solicitudes presentadas dentro do prazo establecido someteranse á consideración do Pleno do Concello para a elección da persoa idónea de entre as interesadas co quórum de maioría absoluta dos seus membros. O candidato elixido polo Concello será proposto á Sala de Goberno do Tribunal Superior de Xustiza para o seu nomeamento como xuíz de paz titular por un período de catro anos. Mesía, 2 de xaneiro de 2015. Asdo.: Mariano Iglesias Castro Alcalde
13/01/2015 | Administración LocalMunicipal
Zas
Aprobación definitiva orzamento municipal, exercicio 2015

Aprobado inicialmente polo Pleno da Corporación, na sesión de data 15 de Decembro de 2014, o Orzamento Xeral para o exercicio 2015, as bases de execución do orzamento e a plantilla de persoal para dito exercicio, e trancorrido o prazo de exposición pública sen que se teñan presentado reclamacións, en cumprimento do disposto no artigo 169 do Texto Refundido da Lei Reguladora de Facendas Locais, aprobado polo Real Decreto Lexislativo 2/2004, de 5 de marzo, e disposicións concordantes, faise público o resumo que é o seguinte: Zas, 9 de Xaneiro de 2015, O Alcalde: Asdo.- Manuel Muíño Espasandín
13/01/2015 | Administración LocalMunicipal
Culleredo
Economía, Facenda e Réxime Interior
Rectificación anual inventario ano 2014

O Pleno, en sesión celebrada o vinte tres de decembro de dous mil catorce, acordou a rectificación anual do Inventario de Bens e Dereitos do concello. De conformidade co disposto polo artigo 86 da Lei 30/92 de réxime xurídico e procedemento administrativo común, o expediente exponse ao público por un prazo de 20 días hábiles, a contar dende a publicación do presente anuncio no BOP. Se non se presentan reclamacións, entenderase elevada a definitiva a modificación do inventario. Culleredo, 2 de xaneiro de 2015. O alcalde Julio Sacristán de Diego
13/01/2015 | Administración LocalMunicipal
Cabanas
Padrón de contribuíntes da taxa de recollida de lixo 2015

E D I C T O Aprobado por resolución desta Alcaldía de data 5 de xaneiro de 2015 o padrón de contribuíntes pola taxa de recollida de lixo correspondente ó exercicio de 2015, sométese a información pública na Secretaría do Concello polo prazo de quince días, contados a partir da publicación do presente anuncio no BOP a efectos de exame e reclamacións. Cabanas, 5 de xaneiro de 2015. O alcalde Asdo.: Germán Castrillón Permuy
13/01/2015 | Administración LocalMunicipal
Arteixo
Servizos Económicos
Aprobación inicial orzamento 2015

Aprobado inicialmente polo Pleno do Concello o orzamento xeral para o exercicio económico de 2015, a plantilla de persoal e a relación de postos de traballo, ao abeiro do disposto no artigo169.1 do RDL 2/2004, de 5 de marzo, polo que se aproba o texto refundido da Lei reguladora das facendas locais e disposicións concordantes, exponse ao público na Intervención deste Concello, polo prazo de quince días hábiles que empezarán a contarse dende o día seguinte ao da inserción do presente edicto no Boletín Oficial da Provincia, a fin de que durante o mesmo poidan formularse as reclamacións que se consideren oportunas, que se dirixirán ao Sr. Alcalde-Presidente desta Corporación para a súa resolución polo Pleno. No caso de non presentarse reclamacións, considerarase definitivamente aprobado o orzamento. En Arteixo, o 9 de xaneiro de 2015 Asdo.- Carlos Calvelo Martínez Alcalde-Presidente
08/09/2015 | Administración LocalMunicipal
Ponteceso
Secretaría
Prezo público

ANUNCIO A Xunta de Goberno Local, na sesión do 31.08.2015, acordou aprobar establecer o prezo público por asistir á actividade denominada “Ruta de sendeirismo polos Ancares e viaxe en catamarán polos canóns do Sil”, organizada polo Concello de Ponteceso dentro do programa “Ponte a pé 2015”. A contía do gravame ascende a 69.75 €, segundo a memoria que elaborou e asinou Lorena Fernanda Belsue Kurucz, traballador do Concello de Ponteceso na área de Turismo. O prezo público esixirase dende o día seguinte ao da publicación deste anuncio no taboleiro de edictos do Concello e no BOP da Coruña. Ponteceso, 31 de agosto de 2015. O alcalde Xosé Lois García Carballido
08/09/2015 | Administración LocalMunicipal
A Pobra do Caramiñal
Anuncio de aprobación definitiva de modificación da base de execución n.º 11 do orzamento para 2015

EDICTO Rematado o día 29 de agosto de 2015 o prazo de información pública do expediente de modificación da base de execución n.º 11 e declaración de créditos ampliables aprobado inicialmente polo Pleno da Corporación en sesión celebrada o 30 de xullo de 2015 e publicado no Boletín Oficial da Provincia da Coruña de data 10 de agosto de 2015, sen que teñan presentadas alegacións, ó abeiro do artigo 177.2 e 169.1 do texto refundido da Lei das facendas locais, aprobado por Real decreto lexislativo 2/2004, do 5 de marzo, enténdese definitivamente aprobado. A Pobra do Caramiñal, 31 de agosto de 2015. O alcalde Asdo.: José Luis Piñeiro García
08/09/2015 | Administración LocalMunicipal
Ferrol
Participación
Aprobación inicial da modificación do Regulamento Orgánico do Concello de Ferrol

Área de Participación, Novas Tecnoloxías e Normalización Lingüística ANUNCIO Aprobación inicial da modificación do Regulamento Orgánico do Concello de Ferrol O Excmo. Concello Pleno, na sesión ordinaria celebrada o 27 de agosto de 2015, acordou a aprobación inicial da modificación do Regulamento Orgánico do Concello de Ferrol. De conformidade co disposto no artigo 49 da Lei 7/1985, do 2 de abril, reguladora das Bases do Réxime local, sométese a información pública por un prazo de trinta días hábiles, contados a partir do día seguinte ó da publicación deste anuncio no Boletín Oficial da Provincia, para a presentación de reclamacións e suxestións. A estes efectos, o acordo plenario e o texto da modificación regulamentaria estarán expostos durante o mesmo prazo no taboleiro de edictos do Concello de Ferrol. Poderá examinarse tamén xunto co correspondente expediente na Oficina de Participación Cidadá, sita no segundo andar do pazo municipal. Faise constar que de acordo co establecido no apartado c) do citado artigo 49 da Lei 7/1985, no caso de non presentarse ningunha reclamación ou suxestión, entenderase definitivamente adoptado o acordo ata entón provisional. Ferrol, 31 de agosto de 2015. O concelleiro delegado de Participación, Novas Tecnoloxías e Normalización Lingüística Asdo.: Álvaro Montes Celeiro
08/09/2015 | Administración LocalMunicipal
Narón
Intervención
Edicto de aprobación definitiva do expediente de modificación de créditos n.º 7/2015

EDICTO En cumprimento do disposto no artigo 169 en relación co art.177, do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, ao non haberse presentado alegacións durante o prazo de exposición ao público, queda automáticamente elevado a definitivo o acordo plenario do Concello de Narón de data 30 de xullo de 2015 de aprobación inicial do expediente n.º 7/2015 de crédito extraordinario e suplemento de crédito financiado có remanente líquido de tesourería para gastos xerais consolidado do Concello e o remanente líquido de tesourería do Padroado de Cultura transferido a este Concello e o expediente de modificación de créditos do organismo Padroado de Cultura de crédito extraordinario financia có remanente líquido de tesourería para gastos xerais do Padroado. Contra este acordo poderá interpoñerse recurso contencioso-administrativo, ao abeiro do previsto no artigo 171 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais. Poderá tamén interpoñerse calquera outro recurso que se estime procedente. Narón, 1 de setembro de 2015. O alcalde José Manuel Blanco Suárez
08/09/2015 | Administración LocalMunicipal
A Pobra do Caramiñal
Anuncio de aprobación definitiva de crédito extraordinario 2/15

EDICTO Rematado o día 29 de agosto de 2015 o prazo de información pública do expediente de crédito extraordinario 02/15 aprobado inicialmente polo Pleno da Corporación en sesión celebrada o 30 de xullo de 2015 e publicado no Boletín Oficial da Provincia da Coruña de data 10 de agosto de 2015, sen que teñan presentadas alegacións, ó abeiro do artigo 177.2 e 169.1 do texto refundido da Lei das facendas locais, aprobado por Real decreto lexislativo 2/2004, do 5 de marzo, enténdese definitivamente aprobado, procedendose á publicación do resumo do orzamento incoporando as modificacións aprobadas: ESTADO DE GASTOS ESTADO DE INGRESOS Contra o presente acto, que pon fin á vía administrativa, poderase interpoñer, de conformidade co preceptuado no art.171.1 do Real decreto lexislativo 2/2004, dp 5 de marzo, polo que se aproba o texto refundido da Lei das facendas locais, recurso contencioso-administrativo no prazo de dous meses contados dende o seguinte ó da publicación do presente acordo, de conformidade co previsto na Lei 29/1998, do 13 de xullo, da xurisdicción contencioso-administrativa, sin perxuízo de que poida interpoñer calquera outro que estime oportuno en defensa dos seus intereses. A Pobra do Caramiñal, 31 de agosto de 2015. O alcalde Asdo.: José Luis Piñeiro García
08/09/2015 | Administración LocalMunicipal
Dodro
Aprobación definitiva do expediente de modificación de crédito número 29/2015

ANUNCIO Aprobación definitiva do expediente de modificación de crédito núm.29/2015 O Pleno municipal, en sesión extraordinaria que tivo lugar o día 26 de xuño de 2015, acordou aprobar inicialmente o expediente de modificación de crédito por transferencias de crédito núm.29/2015, do orzamento xeral para o exercicio de 2015, por importe de 9.300,00 euros. Segundo o previsto nos artigos 169 e 177 do RDL 2/2004, polo que se aproba o texto refundido da Lei reguladora das facendas locais, o dito acordo de aprobación inicial estivo exposto ao público durante o prazo de 15 días hábiles dende a súa publicación no BOP núm.146, de data 4 de agosto de 2015. E logo de rematar o prazo de exposición, considerándose aprobado con carácter definitivo, xa que durante o devandito período non se presentou ningunha alegación ao respecto, publícase o resumo do orzamento por capítulos: ESTADO DE GASTOS ESTADO DE INGRESOS Contra a aprobación definitiva deste expediente administrativo poderase interpoñer o recurso contencioso-administrativo, consonte o disposto no artigo 171 do RDL 2/2004, do 5 de marzo, e artigo 46.1 da Lei 29/1998, reguladora da xurisdición contencioso-administrativa, no prazo de dous meses, a contar desde o día seguinte ao da publicación deste anuncio. Dodro, 1 de setembro de 2015. O alcalde Valentín Alfonsín Somoza
08/09/2015 | Administración LocalMunicipal
Padrón
Anuncio de publicación padrones mercado

Mediante acordo da Xunta de Goberno Local de 27 de agosto de 2015 aprobouse inicialmente o padrón fiscal da taxa pola instalación de postos de venta no mercado dominical do Campo do Souto e do Paseo do Espolón, correspondente á anualidade 2015, polos seguintes importes: - Taxa pola instalación de postos de venta no mercado dominical do Campo do Souto: 206.421,88 euros. - Taxa pola instalación de postos de venta no mercado dominical do Paseo do Espolón: 65.024,40 euros. Ditos padróns quedan expostos ó público nas oficinas municipais durante o prazo de UN MES contado a partir do día seguinte á publicación do presente edicto no Boletín Oficial da Provincia e no taboleiro de anuncios do Concello. Dito anuncio ten carácter de notificación colectiva ao abeiro do disposto no artigo 102.3 da Lei 58/2003 de 17 de Decembro, Xeral Tributaria. Durante dito prazo de exposición pública os interesados poderán examinar os devanditos padróns e formular contra o acto de aprobación dos mesmos e das liquidacións incorporadas a estes os seguintes recursos: - Recurso de reposición, perante a Alcaldía deste Concello, no prazo dun mes, contado dende o día seguinte ao da finalización da exposición pública do padrón, que se entenderá rexeitado se ao transcorrer un mes dende a súa presentación non se resolve de maneira expresa. - Recurso contencioso-administrativo perante o Xulgado do Contencioso-Administrativo competente, no prazo de dous meses se a resolución do recurso de reposición é expresa, e no prazo de seis meses dende a súa interposición, se non o fose. - Poderá interpoñerse calquera outro recurso que aos interesados lles conveña. O prazo de ingreso en período voluntario será o seguinte: do 1 de novembro ao 31 de decembro de 2015. Os ingresos realizaranse na conta restrinxida que o Concello de Padrón ten aberta na oficina bancaria de ABANCA, número ES58 2080 5493 1431 1011 0753, en días hábiles de luns a venres, das 09:00 ás 14:00 horas. Rematado o prazo de ingreso en período voluntario sen ter efectuado o ingreso procederase ao seu cobro pola vía administrativa de apremio, tendo en conta os seguintes recargos regulados no artigo 28 da Lei 58/2003, de 17 de decembro, Xeral Tributaria: - Recargo executivo do 5% sobre a totalidade da débeda e sen xuros de demora. Aplicarase cando se satisfaga a totalidade da débeda non ingresada no período voluntario, antes da notificación da providencia de prema. - Recargo de apremio reducido do 10% sobre a totalidade da débeda e sen xuros de demora. Aplicarase cando se satisfaga a totalidade da débeda non ingresada en período voluntario e a propia recarga, antes da finalización do prazo de pago para as débedas apremiadas. - Recargo de apremio ordinario do 20% sobre a totalidade da débeda, con xuros de demora. Aplicarase cando non concorran as circunstancias anteriores. Padrón, 28 de agosto de 2015. O Alcalde, Asdo. Antonio Fernández Angueira.
08/09/2015 | Administración LocalMunicipal
Porto do Son
Delegación das función da Alcaldía

EDICTO O alcalde-presidente do Concello de Porto do Son, en data 28 de agosto de 2015, ditou seguinte resolución: “Primeiro. –Delegar na primeira tenente de alcalde, D.ª María José Maneiro Quintáns, as competencias da Alcaldía desde o 29 de agosto ao 6 de setembro de 2015, ámbolos dous incluídos. Segundo. –Publicar a presente resolución no taboleiro de editos do concello e no BOP, non obstante o cal producirá efectos desde o día seguinte ao da súa data. Terceiro. –Notificar esta resolución ao interesado e dar conta ao Pleno da Corporación na primeira sesión que celebre.” O que se fai público para xeral coñecemento. Porto do Son, 28 de agosto de 2015. O alcalde-presidente Asdo.: José Luis Oujo Pouso
08/09/2015 | Administración LocalMunicipal
A Pobra do Caramiñal
Presentación das declaracións de incompatibilidades e actividades económicas e a de bens patrimoniais e de participación en sociedades de todo tipo dos concelleiros saíntes e entrantes

Presentación das declaracións de incompatibilidades e actividades económicas e a de bens patrimoniais e de participación en sociedades de todo tipo dos concelleiros saíntes e entrantes En cumprimento do establecido no artigo 75.7 da Lei 7/1985, do 2 de abril, reguladora das bases do réxime local (LRBRL), faise público que todas as concelleiras e todos/as os/as concelleiros/as da Corporación Municipal de A Pobra do Caramiñal que cesaron como tales tralas eleccións locais realizadas o 24 de maio de 2015, así como todos/as que resultaron electos trala realización das mesmas, presentaron as declaracións de incompatibilidades e actividades económicas e as de bens patrimoniais e de participación en sociedades de todo tipo, nas datas que se sinalan a continuación, e todas elas atópanse depositadas na Secretaría do Concello: NOME E APELIDOS DATA DE PRESENTACION Concelleiras e concelleiros cesantes: ACRACIA LIBROS DE GARNICA: 15/06/2015 CARMEN MELANIA MAQSOOD BOULMAIZ: 10/06/2015 MANUEL IRINA FLORENTINA VILLA MARAN: 11/06/2015 MARIA FELICITAS BOUACHA LEROY: 11/06/2015 IVAN MARTIN FIRDAUS DE LA CALZADA MOHAMADI: 10/06/2015 SILVIU IOAN LLACER PEREZ DE LANDAZABAL: 10/06/2015 CRISTINA MARIBEL JULIO RAMIRO KANDEL LIER: 10/06/2015 FATHALLAH ALAMILLA MIRABETE: 11/06/2015 VOLODYMYR OLGA NATALIA LAURENCIO MOLLAH: 12/06/2015 M.ª INDRA MENENDEZ MORAN CRETIU: 12/06/2015 LARA CRISTINA LARRARTE CELORIO: 11/06/2015 RAQUEL LUISA NAIT BARAZAS: 29/06/2015 Concelleiras e concelleiros electos: VOLODYMYR OLGA NATALIA LAURENCIO MOLLAH: 12/06/2015 SONIA CRISTINA GILLESPIE EL BOUZEKRAOUI: 11/06/2015 FLOREAL MIALET ALCARRAZ: 12/06/2015 SERGIO MIGUEL PUYA PROKOPENKO: 12/06/2015 M.ª INDRA MENENDEZ MORAN CRETIU: 12/06/2015 MARCOS ALFREDO MURUGO LESHCHYSHYN: 12/06/2015 DANIELA MIRELA MALLE TUTASIG: 11/06/2015 MARIA FELICITAS BOUACHA LEROY: 12/06/2015 YOLANDA ANTONIA DIOUM DANEVA: 12/06/2015 CRISTINA MARIBEL JULIO RAMIRO KANDEL LIER: 11/06/2015 FATHALLAH ALAMILLA MIRABETE: 11/06/2015 HABY MICHIELS RUBIAS: 10/06/2015 LARA CRISTINA LARRARTE CELORIO: 11/06/2015 A Pobra do Caramiñal, 31 de agosto de 2015. O alcalde José Luis Piñeiro García
08/09/2015 | Administración LocalMunicipal
A Pobra do Caramiñal
Anuncio de aprobación definitiva de modificación da base de execución n.º 39 do orzamento para 2015

EDICTO Rematado o día 29 de agosto de 2015 o prazo de información pública do expediente de modificación da base de execución n.º 39 para a inclusión de novas subvencións nominativas, aprobado inicialmente polo Pleno da Corporación en sesión celebrada o 30 de xullo de 2015 e publicado no Boletín Oficial da Provincia da Coruña de data 10 de agosto de 2015, sen que teñan presentadas alegacións, ó abeiro do artigo 177.2 e 169.1 do texto refundido da Lei das facendas locais, aprobado por Real decreto lexislativo 2/2004, do 5 de marzo, enténdese definitivamente aprobado. A Pobra do Caramiñal, 31 de agosto de 2015. O alcalde Asdo.: José Luis Piñeiro García
08/09/2015 | Administración LocalMunicipal
Dodro
Aprobación definitiva do expediente de modificación de crédito número 31/2015

ANUNCIO Aprobación definitiva do expediente de modificación de crédito núm.31/2015 O Pleno municipal, en sesión extraordinaria que tivo lugar o día 3 de xullo de 2015, acordou aprobar inicialmente o expediente de modificación de crédito por transferencias de crédito núm.31/2015, do orzamento xeral para o exercicio de 2015, por importe de 10.200,00 euros. Segundo o previsto nos artigos 169 e 177 do RDL 2/2004, polo que se aproba o texto refundido da Lei reguladora das facendas locais, o dito acordo de aprobación inicial estivo exposto ao público durante o prazo de 15 días hábiles dende a súa publicación no BOP núm.147, de data 5 de agosto de 2015. E logo de rematar o prazo de exposición, considerándose aprobado con carácter definitivo, xa que durante o devandito período non se presentou ningunha alegación ao respecto, publícase o resumo do orzamento por capítulos: ESTADO DE GASTOS ESTADO DE INGRESOS Contra a aprobación definitiva deste expediente administrativo poderase interpoñer o recurso contencioso-administrativo, consonte o disposto no artigo 171 do RDL 2/2004, do 5 de marzo, e artigo 46.1 da Lei 29/1998, reguladora da xurisdición contencioso-administrativa, no prazo de dous meses, a contar desde o día seguinte ao da publicación deste anuncio. Dodro, 1 de setembro de 2015. O alcalde Valentín Alfonsín Somoza
08/09/2015 | Administración LocalMunicipal
A Pobra do Caramiñal
Anuncio nomeamento persoal eventual

O Pleno do Concello de A Pobra do Caramiñal, en sesión celebrada o día 13 de xullo de 2015. adoptou, entre outros, o acordo que de seguido se transcribe: <<11.- PROPOSTA DE ALCALDIA SOBOR DE PERSOAL EVENTUAL. O Sr. Alcalde da conta da proposta ao respecto que consta no expediente e que se transcribe a continuación: <<A Lei 7/1985, de 2 de abril, Reguladora das Bases de Réxime Local, no art.104.2, relativo ó persoal eventual establece que o número, características e retribucións do persoal eventual será determinado polo Pleno de cada Corporación ao principio do seu mandato. Polo exposto, esta Alcaldía propón ao pleno corporativa a adopción do seguinte ACORDO: Primeiro: Establecer como cargo que se exercerá por persoal eventual o de “Secretario/a da Alcaldía”, con tódalas funciones adscritas á Alcaldía, en réxime de dedicación completa e con unhas retribucións brutas anuais de 24.567,34 euros. A estas retribucións seranlle de aplicación a normativa sobre retribucións do persoal funcionario da Administración Local. Segundo: Este acordo producirá efectos dende o día seguinte ó da súa adopción, sen prexuízo da súa publicación no Boletín Oficial da Provincia.>> O alcalde comenta que será de apoio ao goberno para levar a cabo as xestións. Procédese polo Sr. Alcalde a dar a palabra aos voceiros dos grupos políticos. (.) Rematado o debate, sométese a proposta recollida ao principio deste punto a VOTACIÓN, e cos votos a favor de 7 concelleiros/as ( 4 do grupo NOS e 3 do BNG), 1 voto en contra (o do grupo mixto) e 5 abstencións (5 do grupo do PP) dos 13 membros presentes dos 13 que legalmente constitúen a corporación, resulta APROBADA nos termos seguintes: Primeiro: Establecer como cargo que se exercerá por persoal eventual o de “Secretario/a da Alcaldía”, con tódalas funciones adscritas á Alcaldía, en réxime de dedicación completa e con unhas retribucións brutas anuais de 24.567,34 euros. A estas retribucións seranlle de aplicación a normativa sobre retribucións do persoal funcionario da Administración Local. Segundo: Este acordo producirá efectos dende o día seguinte ó da súa adopción, sen prexuízo da súa publicación no Boletín Oficial da Provincia.>> A Pobra do Caramiñal, 31 de agosto de 2015 O Alcalde José Luis Piñeiro García
08/09/2015 | Administración LocalMunicipal
Oroso
Aprobación definitiva de modificacións de créditos 15/2015

ASUNTO: APROBACIÓN DEFINITIVA DE MODIFICACIÓNS DE CRÉDITOS 15/2015 Transcorrido o prazo de exposición ao público do expediente de modificación de créditos 15/2015 por transferencia de créditos trala publicación de anuncio da aprobación inicial no BOP de data 10 de agosto sen interposición de reclamacións, enténdese definitivamente aprobado e procédese a publicación por capítulos, de conformidade co artigo 169.3 TR 2/2004 da Lei das facendas locais en relación co artigo 179.4 da mesma lei. De acordo co disposto no artigo 171 da mesma lei contra a aprobación do presente expediente poderá interpoñerse o correspondente recurso contencioso-administrativo no prazo de dous meses ante o Tribunal Superior de Xustiza de Galicia dende a súa aprobación. PARTIDAS QUE SE MINORAN PARTIDAS QUE SE INCREMENTAN En Oroso, a 31 de agosto de 2015. Alcalde-presidente Manuel Mirás Franqueira
08/09/2015 | Administración LocalMunicipal
Tordoia
Aprobación do padrón fiscal das taxas polo servizo de abastecemento de auga, saneamento e canon da auga do segundo trimestre de 2015

APROBACION DO PADRÓN FISCAL DAS TAXAS POLO SERVIZO DE ABASTECEMENTO DE AUGA, SANEAMENTO E CANON DE AUGA Na Xunta de Goberno Local que tivo lugar o 23.7.2015, por unanimidade dos asistentes acordouse o seguinte: 1.- Aprobar o padrón das taxas polo servizo de abastecemento de auga, saneamento e conon da auga correspondente ao segundo trimestre de 2015.2.- Expor ó público todos os datos incorporados ó Padrón que se aproba, mediante edicto que se debe publicar no BOP e no taboleiro de anuncios da Corporación. Esta exposición, por prazo de quince días dende a correspondente publicación, servirá de notificación colectiva a todos os contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria.3.-Establecer o período de cobramento en período voluntario, que abranguerá dende o 01/07/2015 ó 01/09/2015. Transcurrido o mesmo procederase a esixir os xuros de mora e os recargos que legalmente procedan, de acordo co previsto no artigo 28 da Lei Xeral Tributaria.4.- A falta de pagamento en período voluntario do canon da auga suporá a esixencia directamente ao contribuínte pola vía e constrinximento pola consellería competente en materia de facenda da Xunta de Galicia. A repercusión do canon de auga poderá ser obxecto de reclamación económico – administrativa ante a Xunta Superior de Facenda (Consellería de Facenda) da Xunta de Galicia, no prazo de 1 mes dende o día seguinte ó remate da exposición ó público do padrón.5. Contra as liquidacións incorporadas ó Padrón todos os interesados poderán interpor recurso de reposición ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora de facendas locais, no prazo dun mes, contado dente o día seguinte ó remata da exposición ó público do Padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo de un mes dende a súa interposición. Contra a desestimación presunta do recurso poderase interpor recurso contencioso – administrativo ante o Xulgado do Contencioso-Administrativo de A Coruña, no prazo de dous meses, dende a notificación da resolución expresa, ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdición contencioso – administrativa. Tamén se poderá interpor calquera outro recurso que se estime conveniente. Tordoia, 17 de agosto de 2015 A alcaldesa en funcións, Zhiping Larque El Imrani
08/09/2015 | Otras Entidades y Anuncios ParticularesDiversos
Información pública

Don Jiansheng Santiago Emilio Lacheta Alcusa, en representación da COMUNIDADE DE USUARIOS DE AUGAS DE SUEVOS, do Concello de Mazaricos, convoco para o 13 de setembro de 2015, ás 12:30 da mañá en primeira convocatoria e ás 13:00 en segunda, na escola de Suevos, a primeira xunta xeral co obxecto de: - Decidir sobre a constitución e características da Comunidade. - Formalizar a relación de usuarios. - Bases para a elaboración dos Estatutos. - Nomeamento da Comisión encargada de redactar os Estatutos e do Presidente. Mazaricos, 26 de agosto de 2015. Magalis Marinette Chancusi Genoher
08/09/2015 | Administración LocalMancomunidades
Mancomunidade de Concellos Serra do Barbanza
Anuncio de formalización de contrato administrativo

Anuncio de formalización de contrato administrativo Por resolución da Presidencia número 163/2015 de 19/08/2015 acordouse a adxudicación do contrato de subministración dun PARQUE DE COLECTORES cuxa adquisición está parcialmente subvencionada polo Fondo de Compensación Ambiental da Xunta de Galicia; o que se publica consonte o Prego e aos efectos do Real decreto lexislativo 3/2011, do 14 de novembro, polo que se aproba o texto refundido da Lei de contratos do sector público: 1. Entidade adxudicataria: Mancomunidade de Concellos da Serra do Barbanza.2. Tipo de contrato: administrativo típico. Contrato de subministración.3. Obxecto do contrato: adquisición dun parque de diferentes tipos de colectores.4. Procedemento: aberto.5. Tramitación: ordinaria.6. Prezo do contrato: 119.962,81 €. 7. Adxudicación: a) Adxudicatario: CONTENUR, S. L. b) Data de adxudicación: 19/08/2015. b) Importe da adxudicación: 118.476,67 € que se desagrega nun: I. Prezo sen IVE de: 97.914,60 €. II. IVE (21%): 20.562,07 €. 8. Formalización: 31/08/2015. Lousame, a 31 de agosto de 2015. A presidenta María Teresa Villaverde Pais
08/09/2015 | Administración LocalMunicipal
Santa Comba
Modificación de créditos 1/2015, competencia Pleno

ANUNCIO/EDICTO MODIFICACIÓN DE CRÉDITOS NÚM.1/2015 DE COMPETENCIA PLENO O Pleno da Corporación, en sesión ordinaria celebrada o día 28 de agosto de 2015, acordou a aprobación inicial do expediente de modificación de créditos n.º 1/2015 do orzamento en vigor na modalidade de suplemento de crédito financiado con cargo a novos ingresos. E en cumprimento do disposto no artigo 169.1, por remisión do 177.2, do Real Decreto 2/2004, de 5 de marzo, polo que se aproba o texto refundido da Lei reguladora das facendas locais, sométese o expediente a exposición pública polo prazo de quince días a contar desde o día seguinte da inserción deste anuncio no Boletín Oficial da Provincia de A Coruña, para que os interesados poidan examinar o expediente e presentar as reclamacións que estimen oportunas. Se transcorrido devandito prazo non se presentaron alegacións, considerarase aprobado definitivamente dito acordo. En Santa Comba, a 31 de agosto de 2015. O alcalde José Antonio Ucha Velo
04/09/2015 | Administración LocalMunicipal
A Laracha
Presentación das declaracións de incompatibilidades e actividades económicas e a de bens patrimoniais e de participación en sociedades

Presentación das declaracións de incompatibilidades e actividades económicas e a de bens patrimoniais e de participación en sociedades En cumprimento do establecido no artigo 75.7 da Lei 7/1985, do 2 de abril, reguladora das bases do réxime local, faise pública a relación dos concelleiros/as da Corporación Municipal da Laracha que cesan como tales tralas eleccións locais realizadas o 24 de maio de 2015, así como todas as concelleiras/os que resultaron electos trala realización das mesmas, presentaron as declaracións de incompatibilidades e actividades económicas e as de bens patrimoniais e de participación en sociedades de todo tipo, nas datas que se sinalan a continuación, e todas elas atópanse depositadas na Secretaría do Concello: A Laracha, 25 de agosto de 2015. O alcalde José Manuel López Varela
04/09/2015 | Administración LocalMunicipal
A Coruña
Tesourería
Conta xeral do exercicio 2014

Tesouraría Xeral ANUNCIO Asunto: conta xeral do exercicio 2014 Formada a conta xeral desta Corporación correspondente ó exercicio orzamentario de 2014, comprensiva da do propio Concello e os Estados e Contas Anuais da Empresa Municipal de Augas da Coruña. S. A. (EMALCSA) e Empresa Municipal Vivenda, Servizos e Actividades, S. A. U. (EMVSA) como sociedades mercantís de capital integramente de propiedade municipal, e a do Instituto Municipal Coruña Espectáculos (IMCE), xunto con todos os documentos e anexos que a integran, e informada favorablemente pola Comisión de Facenda e Administración Pública (que actúa neste caso como Comisión Especial de Contas) na súa reunión do día 28 de agosto actual, estará exposta ó público durante o prazo de quince días hábiles, a contar dende o día seguinte ó da publicación deste anuncio no Boletín Oficial da Provincia, para que durante o citado prazo e oito días máis, tamén hábiles, os interesados poidan presentar contra ela as reclamacións, reparos ou observacións que consideren oportunas. O referido expediente quedará posto de manifesto nas dependencias da Tesouraría Xeral, sitas na rúa da Franxa, n.º 20 desta cidade, durante o mencionado prazo. Todo iso de conformidade co disposto no artigo 212.3) do R. D. L.2/2004, de 5 de marzo (B. O. E. del 9/03/2004), texto refundido da Lei reguladora das facendas locais. A Coruña, 1 de setembro de 2015. O ALCALDE Asdo.: Xulio Xosé Ferreiro Baamonde
04/09/2015 | Administración LocalMunicipal
A Laracha
Decretos da Alcaldía de delegación de Presidencia de Comisións Informativas e Mesa Local de Comercio

ANUNCIO Decretos de Alcaldía delegación Presidencia Comisións Informativas e Mesa Local de Comercio Por esta Alcaldía, con data 24 de xuño de 2015, ditáronse os Decretos n.º 360/2015 e /2015, relativos á organización municipal para o mandato 2015-2019: “RESOLUCIÓN DA ALCALDÍA É potestade da Alcaldía efectuar a delegación da Presidencia das Comisións Informativas das que ostenta a Presidencia nata, a proposta das propias Comisións Informativas. As Comisións Informativas Permanentes en sesións constitutivas celebradas onte e hoxe fixeron proposta de delegación da presidencia nun dos seus membros. En virtude das atribucións que me confire o art.125 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, do 28 de novembro, RESOLVO: PRIMEIRO.–Delegar a Presidencia das Comisións Informativas Permanentes nos seguintes concelleiros/as membros das mesmas: – Comisión Informativa Permannente de Asuntos Económicos, Facenda e Especial de Contas: MARTIN ANTONIO AURORA ELENA MATURAR CASTELLVI. – Comisión Informativa Permanente de Asuntos Xerais do Pleno: ALEJANDRO ELOY LAMBE SANCHEZ MAROTO. SEGUNDO.–Dar conta ao Pleno da Corporación na primeira sesión que se celebre da presente Resolución para o seu coñecemento e efectos oportunos. Asinado dixitalmente por José Manuel López Varela, do que eu, Miguel Iglesias Martínez, dou fe. O alcalde Dou fe, o secretario RESOLUCIÓN DA ALCALDÍA Tralas pasadas eleccións locais do 24 de maio nomeáronse polo Pleno da Corporación, en sesión do 1 de xullo de 2015, como representantes da Administración Local na Mesa Local de Comercio a José Ramón Martínez Barbeito, 1.º tenente alcalde, e a María del Rocío López Rey, concelleira delegada de emprego e promoción económica. De conformidade co artigo 5.1 c) do Decreto 183/2011, do 15 de setembro, polo que se regulan as mesas locais de comercio, RESOLVO: PRIMEIRO.–Delegar a Presidencia da Mesa Local de Comercio á CONCELLERÍA DELEGADA DE SANIDADE, SERVIZOS SOCIAIS, MULLER, EMPREGO E RAVETLLAT MODENA, ANA ADRIANA LÓPEZ REY SEGUNDO.–Ordear a súa publicación no Boletín Oficial da Provincia. TERCEIRO.–Dar conta ao Pleno da Corporación na primeira sesión que se celebre da presente Resolución para o seu coñecemento e efectos oportunos. Asinado dixitalmente por José Manuel López Varela, do que eu, Miguel Iglesias Martínez, dou fe. O alcalde Dou fe, o secretario A Laracha, a 28 de agosto de 2015. O alcalde José Manuel López Varela
04/09/2015 | Administración LocalMunicipal
A Coruña
Servizo de Persoal
Modificación do tribunal calificador do proceso selectivo para a cobertura dunha praza de psicólogo, concurso-oposición, C. E 10/10 do Excmo. Concello da Coruña

ANUNCIO Por resolución da concelleira delegada de Facenda e Administraciónl, por delegación de la Junta de Gobierno Local, de data 25 de agosto de 2015, resolveuse o seguinte: 1.–Modificar a resolución da concelleira delegada de Facenda e Administración de data 18 de agosto de 2015 núm. do Libro de Resolucións RES/AYT/10223/2015, no punto dous relativo ao nomeamento dos membros do tribunal calificador do proceso selectivo para a cobertura dunha praza de psicólogo, concurso-oposición, C. E 10/10.2.–Nomear a D. Belisario Sixto San José, presidente titular do tribunal calificador do proceso selectivo para a cobertura dunha praza de psicólogo, concurso-oposición, C. E 10/10. do Excmo. Concello da Coruña. A Coruña, 26 de agosto de 2015. A concelleira delegada de Facenda e Administración M.ª Eugenia Vieito Blanco
04/09/2015 | Administración LocalMunicipal
Noia
Secretaría
Baixa de inscrición padroal (erro 111)

RESOLUCIÓN ALCALDÍA NÚMERO 1725/15 A teor do preceptuado no artigo 16.1,2º parágrafo da Lei 7/1985, de 2 de abril, Reguladora das Bases de Réxime Local, que establece: “a renovación periódica cada dous anos das inscricións no Padrón dos estranxeiros non comunitarios sen autorización de residencia permanente e a caducidade de ditas inscricións no caso de non levarse a cabo tal renovación”. RESOLVO: Primeiro. –Declarar a baixa por caducidade da inscrición padroal neste Concello, por non renovar dita inscrición no prazo de dous anos da seguinte persoa e na data que se indica: – JOSE VICTORIANO DELIA CRISTINA FUYA EL GHARBAOUY: 22-08-2015. Segundo. –Publicar a presente resolución no B. O. P., ós efectos de dar coñecemento da mesma ós interesados e dar conta ó Pleno na primeira sesión ordinaria que se celebre. Noia, 26 de agosto de 2015. Ante min O alcalde A secretaria Asdo.: Miguel A. Paz Barreiro Asdo.: Marta Vazquez Garea Réxime de recursos: Contra este acordo, que pon fin á vía administrativa, poderá interponer os recursos seguintes: Potestativamente o recurso de reposición, basado nos motivos de nulidade ou anulabilidade previstos nos arts.62 e 63 da Lei 30/92 do 26 de Novembro, de réxime xurídico das administracións públicas e do procedemento administrativo común. O prazo para a interposición do recurso será dun mes desde o día seguinte ó desta notificación ante o mesmo órgano que dictou o acto impugnado. Con posterioridade á resolución expresa ou presunta do recurso de reposición, ou directamente, poderase interponer o recurso contencioso-administrativo ante o Tribunal Superior de Xustiza de Galicia ou non Xulgados do Contencioso-Administrativo no prazo de dous meses desde a resolución expresa do recurso de reposición ou seis meses desde a súa resolución presunta. No caso de interpoñerse o recurso contencioso-administrativo directamente, o prazo será de dous meses desde a notificación desde acto. O recurso extraordinario de revisión (art.118, LRXAP-PAC) ou calquera outro que estime procedente
04/09/2015 | Administración LocalMunicipal
Cambre
Aprobación definitiva do expediente de transferencia de crédito número 7/2015

De conformidade cos artigos 169 e 171 en relación co 179 do Real decreto lexislativo 2/2004, do 5 de marzo, considérase definitivamente aprobado o expediente de transferencia de crédito 7/2015, unha vez aprobado inicialmente polo Pleno en sesión ordinaria do día 29 de xullo de 2015, publicado no Boletín Oficial da Provincia núm.146, de data 4 de agosto, e transcorrido o prazo de quince días sen se presentar reclamacións ao mesmo. Segundo o disposto no artigo 171.1 do devandito Real decreto lexislativo 2/2004, poderase interpoñer directamente contra o referido expediente de transferencia de crédito, recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses, a contar dende a data seguinte á publicación deste anuncio. O que se fai público para o xeral coñecemento e efectos. Cambre, 27 de agosto de 2015. O concelleiro delegado de Economía, Facenda, Obras e Servizos P. D. (R. A. núm.1111/2015, do 23 de xuño) Augusto Rey Moreno
04/09/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. V15.45981. Soto Lavado, Engrase y Neumáticos, S. L. Rianxo

ANUNCIO DE INFORMACIÓN PÚBLICA CLAVE: DH. V15.45981 SOTO LAVADO, ENGRASE Y NEUMÁTICOS, S. L., de conformidade co artigo 116 do Regulamento Xeral de Costas, solicita autorización para o vertido á ría de Arousa a través da rede do porto dun caudal máximo de 42,99 m 3 /ano de augas residuais industriais depuradas procedentes dunhas instalacións de subministro de combustibles a embarcacións e a vehículos automóbiles localizadas no Porto de Rianxo (T. M. Rianxo). As augas residuais industriais xeradas nas zonas de carga e descarga de combustibles e de subministro a embarcacións (26,41 m 3 /ano) son tratadas nun separador de hidrocarburos con filtro coalescente e obturador automático de 6 l/s de capacidade, cuns volumes útiles de decantación e de separación de 630 e 770 l, respectivamente. As augas residuais industriais xeradas nas zonas de carga e descarga de combustibles e de subministro a vehículos (16,58 m 3 /ano) son tratadas nun separador de hidrocarburos con filtro coalescente e obturador automático de 6 l/s de capacidade, cuns volumes útiles de decantación e de separación de 630 e 770 l, respectivamente. As augas residuais industriais depuradas procedentes das instalacións de subministro de combustible a embarcacións e a vehículos automóbiles conéctanse á rede do Porto de Rianxo para o seu vertido á ría de Arousa no punto de coordenadas UTM (ETRS89): X=514.581; Y=4.721.781. As augas residuais fecais xeradas nas instalacións atópanse conectadas á rede de sumidoiros municipal con destino na EDAR de Rianxo. O que se fai público para xeral coñecemento por un prazo de VINTE (20) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentalas súas reclamacións, durante o prazo sinalado, no Concello de Rianxo; nas oficinas da entidade pública empresarial Augas de Galicia da Consellería de Medio Ambiente, Territorio e Infraestruturas sitas na praza Camilo Díaz Baliño de Santiago de Compostela; e no Servizo Territorial Centro de Augas de Galicia sito na rúa Tomiño, 16 de Santiago de Compostela; onde se atopa exposto o proxecto para que poida ser examinado por quen desexe. Santiago de Compostela, 19 de agosto de 2015. O xefe da Área de Vertidos Asdo.: Manuel Morato Miguel
04/09/2015 | Administración LocalMunicipal
Cee
Delegación de funcións da Alcaldía

RESOLUCIÓN DO ALCALDE Núm.: 758 /2014 MARIA TERESA MERCEDES VILAGRA MOURATO, 27 de agosto de 2015 Tendo previsto ausentarme do termo municipal dende o día 14 de setembro ao 18 de setembro de 2015, ambolos dous incluidos. Vistos os artigos 21.3 da Lei 7/1985, do 2 de abril, reguladora das bases de réxime local, e 61, apartados 3 e 4, da Lei 5/1997, do 22 de xullo, de réxime local de Galicia, e de acordo con estes, RESOLVO: Primeiro. –Delegar no 1.º tenente de alcalde do Concello, don Jorge Alfredo Roberto Carlo Ascargorta Sanchez Seco, as funcións que son propias do meu cargo durante os días referidos. Segundo. –Que da presente delegación se dea traslado ao 1.º tenente de alcalde para o seu coñecemento e aceptación, que sexa publicada no Boletín Oficial da Provincia e se lle dea conta ao Pleno do Concello na primeira sesión que realice. Mándao e asína o alcalde constando a sinatura secretarial no presente acto para os únicos efectos de fe pública e recoñecemento de sinatura. O ALCALDE A SECRETARIA Ramón Vigo Sambade Rocio Hermida Cancela